સુરત જિલ્લાના પલસાણા ચાર રસ્તા ખાતે આવેલ ઉમર અબૂવટ કોમ્પ્લેક્ષમાં ગત 30મી સપ્ટેમ્બરની રાત્રિ દરમ્યાન બુરખાધારી અજાણ્યા ચોર ઇસમ સૌરાષ્ટ્ર કાઠિયાવાડી હોટલના એક રૂમમાંથી 3.57 લાખ રોકડ ચોરી કરી ગયો હતો. બનાવ અંગે પલસાણા પોલીસે સીસીટીવી અને મોબાઈલ કોલ ડિટેલના આધારે ચેન્નઈ પહોંચેલી પોલીસે એક ઇસમને ઝડપી પાડી પૂછતાછ કરતાં આ ઇસમે ચોરી કરી હોવાની કબૂલાત કરી હતી. તેની પાસેથી પોલીસે 1.70 લાખ કબ્જે કર્યા હતા. આજ હોટલમાં કામ કરતાં યુવાને ચોરીની ઘટનાને અંજામ આપ્યો હતો. પોલીસે આ આરોપીના એક દિવસના રિમાન્ડ મેળવ્યા હોવાનું જાણવા મળે છે.